উম্মি ফারজানা ছাত্তার

উম্মি ফারজানা ছাত্তার(জন্ম: ফেব্রুয়ারি ০৯, ১৯৮৪) একজন বাংলাদেশী আইনজীবী এবং রাজনীতিবিদ।তিনি দ্বাদশ জাতীয় সংসদের ময়মনসিংহ জেলার সংরক্ষিত মহিলা আসনের সংসদ সদস্য। তিনি আইন, বিচার ও সংসদ বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।

 প্রাথমিক জীবন ও শিক্ষা 
ব্যারিস্টার ফারজানা ছাত্তার ১৯৮৪ সালের ৯ ফেব্রুয়ারি বাংলাদেশের ঢাকা জেলায় জন্মগ্রহণ করেন। তার বাবা ময়মনসিংহ-৮ ঈশ্বরগঞ্জ আসনের দুইবারের সংসদ সদস্য এবং আওয়ামী লীগের কেন্দ্রীয় কার্যনির্বাহী কমিটির সাবেক শিল্প ও বাণিজ্য বিষয়ক সম্পাদক বীর মুক্তিযোদ্ধা মো. আব্দুস ছাত্তার।
তিনি যুক্তরাজ্যের লন্ডন বিশ্ববিদ্যালয় থেকে আইন বিভাগে স্নাতক (সম্মান) এবং সিটি ইউনিভার্সিটি অব লন্ডন থেকে স্নাতকোত্তর ও বার-এট-ল ডিগ্রি লাভ করেন।

 কর্মজীবন 
ব্যারিস্টার ফারজানা ছাত্তার বার-অ্যাট-ল শেষ করে ২০০৯ সালে বার অব ইংল্যান্ড এন্ড ওয়েলস-এ যোগদান করেন। তিনি ২০১০ সালের ডিসেম্বরে লন্ডন থেকে দেশে ফেরার পর বাংলাদেশ বার কাউন্সিলের সদস্য হন এবং সুপ্রিম কোর্টের সনদ গ্রহণ করেন। ২০১০ থেকে ২০১৬ সাল পর্যন্ত তিনি ব্যারিস্টার তানজীব-উল-আলম এর সিনিয়র এসোসিয়েট হিসাবে কাজ করেন। তিনি নারী ও প্রান্তিক জনগণের জন্য বিনামূল্যে আইনি সেবা প্রদান করেন।

 রাজনৈতিক জীবন 
ব্যারিস্টার ফারজানা ছাত্তার পিতা বীরমুক্তিযোদ্ধা আবদুছ ছাত্তারের হাত ধরে রাজনীতিতে যুক্ত হন। তিনি যুব মহিলা লীগের সদস্য এবং আওয়ামী লীগের কেন্দ্রীয় শিল্প ও বাণিজ্য বিষয়ক উপকমিটির সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সিটি, লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৪-এ জন্ম